

**Projektu uzraudzības komisijas sēdes protokols**

Ādažu novadā, 2024. gada 29. jūlijā  Nr. ĀNP/1-7-5/24/25

**Sēdi vada:** Komisijas priekšsēdētājs G.Porietis

**Piedalās:** Komisijas locekļi: K.Miķelsone, E.Kāpa, G.Miglāns S.Mūze, G.Dzenis,

**Nepiedalās:** V.Bulāns, I.Pērkone, S.Mūze

**Uzaicināti:** G.Dundure, A.Dukāte, I.Reķe, B.Kanča

**Protokolē:** I.Krūzmane

**Sēde notiek:** attālināti, *MS TEAMS* vidē

**Sēde sākās:** sākās plkst. 13.00 un tika slēgta plkst. 13.49

DARBA KĀRTĪBA

1. Par dalību LIFE projektā "LEVERAGE".
2. Par Jaunkūlu projekta projektēšanas aktualitātēm.

SANĀKSMES GAITA

|  |
| --- |
| 1. **Par dalību LIFE projektā "LEVERAGE"** |

(A.Dukāte)

A.DUKĀTE informē par uzņēmuma “Funding for Future” projektu par kapitāla ietilpīgu energoefektivitātes un dekarbonizācijas ieguldījumu paātrināšanu publiskajā sektorā, mobilizējot privāto finansējumu. Projekta mērķis ir atbalstīt padziļinātu renovāciju, aizstāt apkuri ar fosilo kurināmo, uzstādīt ēkās integrētas fotoelementu sistēmas un finansēt citus saistītus ieguldījumus energoefektivitātē. Pašvaldība sadarbībā ar projekta iesniedzēju “Funding fot Future” saņemtu praktisku atbalstu labākā privātā finanšu risinājuma iegūšanā. Projekta rezultātā tiktu izstrādāta visaptveroša ieguldījumu stratēģija pašvaldībai, veicināti alternatīvi finansēšanas modeļi, finansēti projekti, kas atbilst kritērijiem, kuri noteikti kopīgā darbā ar privātajiem investoriem.

Aicina atbalstīt dalību projektā, parakstot atbalsta vēstuli, un gatavot lēmumprojektu izskatīšanai Attīstības komitejā.

K.MIĶELSONE norāda uz APN kapacitāti jauna projekta izpildē un prioritātēm.

KOMISIJA debatē par nepieciešamību prezentēt lēmumu Attīstības komitejā.

KOMISIJA NOLEMJ: **Uzdot Attīstības un projektu nodaļai gatavot domes lēmuma projektu izskatīšanai Attīstības komitejā un domē š.g. augustā.**

|  |
| --- |
| 1. **Par Jaunkūlu projekta projektēšanas aktualitātēm** |

(G.Dundure)

G.DUNDURE informē par projekta “Infrastruktūras uzlabošana uzņēmējdarbības attīstībai Jaunkūlu ielā, Ādažos” izstrādes gaitu. Saistībā ar Jaunkūlas ielas, Veckūlu ielas, Saules ielas, Plostnieku ielas krustojumu SIA “RK projekti” ir piedāvājuši 3 dažādus risinājumus, no kuriem 11. jūlijā projektēšanas sanāksmē tika atbalstīta 3. alternatīva, par galveno ceļu nosakot Jaunkūlu – Plostnieku ielu, savukārt 23. jūlijā Tehniskā komisija atbalstīja ieceri samazināt projektēšanas darbu apjomu, atsakoties no velo – gājēju ceļa izbūves Veckūlu ceļa posmā sarežģītā krustojuma dēļ, tādējādi samazinot būvdarbu izmaksas.

Informē par iemesliem, kāpēc Būvvaldē nav iesniegts būvprojekts minimālā sastāvā līdz 22.07.2024 atbilstoši līgumam. SIA “RK Projekti” gatavo iesniegumu pagarināt BMS iesniegšanas termiņu, uzsverot, ka projektēšanas gala termiņš netiks mainīts.

Lūdz Komisiju atbalstīt atteikšanos no gājēju – velo celiņa projektēšanas Veckūlu ceļa posmā, kā arī turpināt Jaunkūlu ielas būvprojekta izstrādi, paredzot, ka galvenais ceļš virzīsies no Jaunkūlu ielas uz Plostnieku ielu.

KOMISIJA debatē par iepirkto darbu apjomu un cenu saistībā ar atteikšanos no velo ceļa projektēšanas, par iespēju atteikties no tā būvniecības procesa gaitā, par pilnīgu saistību izpildi, nezaudējot CFLA finansējumu.

KOMISIJA NOLEMJ: **Pieņemt informāciju zināšanai.**

Komisijas priekšsēdētājs G.Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU